IZVJEŠĆE KOMISIJE EUROPSKOM PARLAMENTU I VIJEĆU o rashodima EFJP-a Sustav ranog upozoravanja br. 1-4/2014 /* COM/2014/0241 final */





SADRŽAJ 1........... Proračunski postupak EFJP-a za 2014.......................................................................... 3 2........... Namjenski prihodi EFJP-a............................................................................................ 3 3........... Komentari o izvršenju proračuna EFJP-a za 2014........................................................ 4 4........... Realizacija namjenskih prihoda EFJP-a........................................................................ 6 5........... Zaključci....................................................................................................................... 6 prilog 1.: prilog 2.: || Proračunski postupak za 2014. Privremena potrošnja odobrenih sredstava EFJP-a do 28.2.2014. 1. Proračunski postupak EFJP-a za 2014. Proračunski postupak za 2014. za Europski fond za jamstva u poljoprivredi (EFJP) i odgovarajući iznosi odobrenih sredstava uključenih u svakoj fazi postupka sažeto su prikazani u tablici u Prilogu 1. Europski parlament je 20. studenoga 2013. donio proračun EFJP-a za 2014. Proračunom su obuhvaćena odobrena sredstva za obveze i plaćanja u iznosu od 43 778,1 milijuna EUR za mjere poljoprivrednog tržišta i od 43 777,0 milijuna EUR za izravne potpore. Postoji razlika između preuzetih obveza i plaćanja zbog činjenice da se za određene mjere, koje izravno provodi Komisija, koriste diferencirana odobrena sredstva. Ona se uglavnom odnose na promotivne mjere za poljoprivredne proizvode i na strategiju politike i mjere usklađivanja za poljoprivredu. 2. Namjenski prihodi EFJP-a Na temelju odredbi iz članka 43. Uredbe (EU) br. 1306/2013 o financiranju, upravljanju i nadzoru zajedničke poljoprivredne politike, prihodi generirani iz financijskih korekcija u skladu s odlukama o poravnanju računa i potvrdi sukladnosti, iz nepravilnosti i pristojbi za mlijeko definiraju se kao prihodi namijenjeni financiraju rashoda EFJP-a. Prema tim odredbama, namjenski se prihodi mogu koristiti za pokrivanje financiranja bilo kojih rashoda EFJP-a. Ako dio tih prihoda ostane neiskorišten unutar proračunske godine, taj se dio automatski prenosi u sljedeću proračunsku godinu[1]. Proračunom EFJP-a za 2014. obuhvaćene su Komisijina najnovija procjena potreba financiranja očekivanih rashoda za tržišne mjere i izravne potpore te procjena namjenskih prihoda koji su trebali biti prikupljeni tijekom predmetne proračunske godine te prenesenog iznosa namjenskih prihoda preostalih iz prošle proračunske godine. U svojem prijedlogu odobrenih sredstava proračuna EFJP-a za 2014. Komisija je uzela u obzir ukupne očekivane namjenske prihode te je za proračun za 2014. zatražila sredstva koja se izračunavaju oduzimanjem procijenjenih namjenskih prihoda od procijenjenih potreba. Proračunsko je tijelo prihvatilo proračun EFJP-a uzimajući u obzir očekivane namjenske prihode. U trenutku utvrđivanja proračuna za 2014. Komisijina procjena raspoloživih namjenskih prihoda iznosila je 1 464 milijuna EUR. Konkretno: – namjenski prihodi čije se generiranje očekuje tijekom proračunske godine 2014. procijenjeni su na 849 milijuna EUR. Od korekcija potvrda o sukladnosti očekivalo se 638 milijuna EUR, a od nepravilnosti 165 milijuna EUR. Prihodi od pristojbi za mlijeko procijenjeni su na 46 milijuna EUR. – iznos namjenskih prihoda koji bi se prema očekivanjima trebao prenijeti iz proračunske godine 2013. u 2014. procijenjen je na 615 milijuna EUR. U proračunu za 2014. Komisija je taj iznos, početno procijenjen na 1 464 milijuna EUR, namijenila dvama programima. Konkretno: – 464 milijuna EUR namijenjeno je operativnim fondovima za proizvođačke organizacije u sektoru voća i povrća te – 1 000 milijuna EUR za program jedinstvenih plaćanja. Proračunsko tijelo konačno je izglasalo odobrena sredstva u iznosu od 285 milijuna EUR za prvi i 30 083 milijuna EUR za drugi od ta dva programa u skladu s prijedlogom Komisije. Zbroj prethodno spomenutih izglasanih odobrenih sredstava i namjenskih prihoda odgovara ukupnoj procjeni raspoloživih sredstava u iznosu od 749 milijuna EUR za operativne fondove za proizvođače voća i povrća te 31 083 milijuna EUR za program jedinstvenih plaćanja. U Prilogu 2. u kojem je prikazano privremeno izvršenje proračuna za 2014. i to za razdoblje do 28. veljače 2014., brojčani pokazatelji odobrenih sredstava proračuna na razini proizvoda za sektor voća i povrća te za proizvodno nevezane izravne potpore predstavljaju izglasana odobrena sredstva za prvi od ta dva programa u iznosu od 676,7 milijuna EUR te za drugi u iznosu od 38 252 milijuna EUR, ne uzimajući u obzir prethodno spomenute namjenske prihode. Ubrajajući prihode namijenjene tim sektorima, ukupna odobrena sredstva predviđena u 2014. iznosila su 1 140,7 milijuna EUR za voće i povrće te 39 252 milijuna EUR za proizvodno nevezane izravne potpore. 3. Komentari o privremenom izvršenju proračuna EFJP-a za 2014. Privremeno izvršenje proračuna za razdoblje od 16. listopada 2013. do 28. veljače 2014. predstavljeno je u Prilogu 2. Ta se razina izvršenja uspoređuje s profilom rashoda na temelju pokazatelja koji je utvrđen na temelju odredaba članka 28. Uredbe (EU) br. 1306/2013. U nastavku teksta daje se kratak komentar određenih proračunskih stavki i najvažnijih razlika između stvarne i očekivane razine izvršenja proračuna za 2014. godinu. 3.1. Tržišne mjere Povlačenje odobrenih sredstava za intervencije na poljoprivrednim tržištima bilo je nešto veće u usporedbi s razinom izglasanih odobrenih sredstava iz proračuna, kao što je određeno razinom pokazatelja na dan 28. veljače 2013., i to za 76,5 milijuna EUR. Ta je razlika neto učinak modelâ izvršenja, prvenstveno u sektorima voća i povrća te vina. 3.1.1. Voće i povrće (+ 105,7 milijuna EUR u usporedbi s izglasanim odobrenim sredstvima) U pogledu izglasanih odobrenih sredstava razina izvršenja uglavnom se može objasniti rashodima za operativne fondove za program za proizvođačke organizacije koji se financira i iz izglasanih odobrenih sredstava proračuna i iz namjenskih prihoda za taj program u proračunu za 2014. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 28. veljače 2014. na izglasana odobrena sredstva iz proračuna koja ne uključuju prihode namijenjene ovom sektoru. U napomeni * u tablici privremenog izvršenja u Prilogu 2. prikazano je kakvo bi stanje bilo da se pokazatelj od 28. veljače 2014. primjenjivao na ukupna odobrena sredstva za koja se očekuje da će biti raspoloživa za financiranje ovog sektora. Kako je istaknuto u prethodnoj točki 2., ukupna sredstva koja bi prema očekivanjima trebala biti na raspolaganju ovom sektoru sastoje se od izglasanih odobrenih sredstava u proračunu u iznosu od 676,7 milijuna EUR i prihoda namijenjenih ovom sektoru u procijenjenom iznosu od 464 milijuna EUR. Dakle, da se pokazatelj primjenjivao na ukupna sredstva u iznosu od 1 140,7 milijuna EUR koja će prema očekivanjima biti na raspolaganju ovom sektoru, došlo bi do neiskorištenosti u iznosu od - 6,4 milijuna EUR, što je neto učinak ubrzavanja ritma plaćanja za program za proizvođačke organizacije te sporijeg povlačenja odobrenih sredstava za program opskrbe škola voćem i potpore proizvođačkim grupama za prethodno priznavanje. U ovom se trenutku ova situacija smatra privremenom te se očekuje potpuno izvršenje proračuna. 3.1.2. Proizvodi sektora vinogradarstva (- 39,6 milijuna EUR) Ta neiskorištenost sredstava posljedica je sporijeg ritma plaćanja država članica u usporedbi s profilom izdataka definiranog pokazatelja za nacionalne programe za vino. To se stanje trenutačno smatra privremenim. 3.2. Izravne potpore Povlačenje odobrenih sredstava za izravne potpore u usporedbi s razinom pokazatelja na dan 28. veljače 2014. bilo je više za 1 366,8 milijuna EUR. 3.2.1. Proizvodno nevezane izravne potpore (+ 1 502,3 milijuna EUR u usporedbi s izglasanim odobrenim sredstvima) U pogledu izglasanih odobrenih sredstava razina izvršenja uglavnom se može objasniti rashodima za program jedinstvenih plaćanja koji se financira i iz izglasanih odobrenih sredstava proračuna i iz namjenskih prihoda za taj program u proračunu za 2014. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 28. veljače 2014. na izglasana odobrena sredstva iz proračuna koja ne uključuju prihode namijenjene tom sektoru. U napomeni * u tablici privremenog izvršenja u Prilogu 2. prikazano je kakvo bi stanje bilo da se pokazatelj od 28. veljače 2014. primjenjivao na ukupna odobrena sredstva za koja se očekuje da će biti raspoloživa za financiranje proizvodno nevezanih izravnih potpora. Kao što je već naglašeno u prethodnoj točki 2., ukupna sredstva koja bi prema očekivanjima trebala biti na raspolaganju za proizvodno nevezane izravne potpore sastoje se od izglasanih odobrenih sredstava proračuna u iznosu od 38 252 milijuna EUR i prihoda namijenjenih proizvodno nevezanim izravnim potporama u procijenjenom iznosu od 1 000 milijuna EUR. Dakle, da se pokazatelj primijenio na ukupna sredstva u iznosu od 39 252 milijuna EUR koja će prema očekivanjima biti na raspolaganju za proizvodno nevezane izravne potpore, tada bi se ustanovljeno preveliko korištenje smanjilo na 587,2 milijuna EUR. Razina izvršenja proračuna za proizvodno nevezane izravne potpore proizlazi iz bržeg ritma plaćanja za gotovo sve programe u tom sektoru i to kao posljedica općenito odobrenih predujmova za izravna plaćanja, koji su isplaćeni bez smanjenja u okviru financijske discipline. To stanje u načelu treba regulirati prije 30. lipnja 2014. plaćanjem preostalog iznosa, od kojeg će se odbiti smanjenje u okviru financijske discipline primjenjivo na ukupan iznos. U ovom trenutku Komisija očekuje da bi raspoloživa odobrena sredstva i namjenski prihodi bili dovoljni za pokriće potreba za financiranjem ovoga članka. 3.2.2. Ostale izravne potpore (- 135,3 milijuna EUR) Ova neiskorištenost izglasanih odobrenih sredstava za ostale izravne potpore u usporedbi s profilom izdataka definiranog pokazatelja na dan 28. veljače 2014. učinak je sporijeg ritma plaćanja za neke programe u tom sektoru, posebice za potpore po površini za pamuk i posebne potpore u skladu s člankom 68. To se stanje trenutačno smatra privremenim. Međutim, Komisija pomno prati razvoj u modelu izvršenja za te programe. 3.3. Revizija poljoprivrednih izdataka (- 16,8 milijuna EUR) Osim izravnih plaćanja za praćenje i preventivne mjere u iznosu od 6,8 milijuna EUR, u proračun za 2014. uključene su procjene u iznosu od 53,4 milijuna EUR za plaćanja koja se odnose na rješavanje sporova. Pri utvrđivanju profila izdataka za rješavanje sporova pretpostavljeno je da će države članice plaćati te iznose ravnomjerno za svaki mjesec za razdoblje od siječnja do listopada 2014. Međutim, dana 28. veljače 2014. države članice još nisu izvršile plaćanja. Posljedica toga je neiskorištenost odobrenih sredstava u odnosu na razinu pokazatelja za ovo poglavlje proračuna za 2014. U ovom se trenutku to stanje smatra privremenim te se očekuje potpuno izvršenje proračuna. 4. Realizacija namjenskih prihoda EFJP-a U tablici u Prilogu 2. prikazano je da su namjenski prihodi u iznosu od 542,3 milijuna EUR prikupljeni 28. veljače 2014. Konkretno: – prihodi od korekcija na temelju odluka o poravnanju računa i potvrdâ sukladnosti iznosili su 415,7 milijuna EUR, a očekuju se još i dodatni iznosi do kraja proračunske godine, – prihodi od nepravilnosti iznosili su 80,0 milijuna EUR, a do kraja proračunske godine očekuju se i dodatni iznos i – do sada je prikupljena većina prihoda od pristojbi za mlijeko koji iznose oko 46,5 milijuna EUR; Zaključno, iznos namjenskih prihoda koji su u konačnici preneseni iz 2013. u 2014. iznosio je 710,2 milijuna EUR. Iznos je znatno veći od prvobitno procijenjenog iznosa od 615 milijuna EUR. Stoga raspoloživ iznos namjenskih prihoda za financiranje rashoda EFJP-a na dan 28. veljače 2014. iznosi 1 252,5 milijuna EUR, a do kraja proračunske godine očekuju se i dodatni iznosi novoprikupljenih namjenskih prihoda. 5. Zaključci Privremeno izvršenje odobrenih sredstava proračuna EFJP-a za 2014. za razdoblje do 28. veljače 2014. pokazuje da su mjesečni povrati sredstava državama članicama premašili profil izdataka za izvršenje proračuna na temelju pokazatelja za otprilike 1 425,8 milijuna EUR. Namjenski prihodi u iznosu od 1 252,5 milijuna EUR već su na raspolaganju, a očekuje se da će se u 2014. prikupiti još dodatni iznosi. U ovom trenutku Komisija smatra da će iznos namjenskih prihoda koji će biti na raspolaganju na kraju godine biti dovoljan za pokriće financiranja operativnih fondova za proizvođačke organizacije i programa jedinstvenih plaćanja, kao što se prvobitno i očekivalo pri utvrđivanju proračuna za 2014. [1] Člankom 14. Uredbe (EU, EURATOM) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije predviđeno je da se unutarnja namjenska sredstva prenose samo za jednu godinu. Stoga se u interesu zdravog upravljanja proračunom ti namjenski prihodi u načelu iskorištavaju prije izglasavanja izdvajanja po predmetnoj proračunskoj stavci.